Document ID: 32015R0458

KOMISIJAS REGULA (ES) 2015/458
(2015. gada 19. marts),
ar kuru groza Regulu (EK) Nr. 657/2007, ar ko īsteno Padomes Regulu (EK) Nr. 1165/98 par īstermiņa statistiku attiecībā uz Eiropas izlases shēmu izveidi
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1998. gada 19. maija Regulu (EK) Nr. 1165/98 par īstermiņa statistiku (1) un jo īpaši tās 17. panta trešo daļu apvienojumā ar pirmās daļas d) punktu,
tā kā:
(1)
Ar Regulu (EK) Nr. 1165/98 izveidota vienota sistēma Savienības īstermiņa statistikas sagatavošanai attiecībā uz ekonomikas attīstības ciklu.
(2)
Komisijas Regulā (EK) Nr. 657/2007 (2) paredzēti noteikumi un nosacījumi, kas piemērojami datu nosūtīšanai, ko veic dalībvalstis, kuras piedalās Eiropas izlases shēmās attiecībā uz īstermiņa statistiku. Šie noteikumi ļauj pielāgot Eiropas izlases shēmu kārtību bāzes gada izmaiņām.
(3)
Visu īstermiņa statistikas rādītāju Eiropas agregātu sagatavošanas svērumi tika atjaunināji 2013. gadā. Minētās bāzes gada izmaiņas bija iemesls tādu NACE darbību un CPA produktu pozīciju pārskatīšanai, kas izvēlētas atsevišķām dalībvalstīm, kuras piedalās Eiropas izlases shēmās. Lai atspoguļotu NACE darbību un CPA produktu pozīciju pēdējo gadu atbilstības izmaiņas, būtu jāpielāgo NACE darbību un CPA produktu pozīciju izvēle.
(4)
Tāpēc būtu attiecīgi jāgroza Regula (EK) Nr. 657/2007.
(5)
Šajā regulā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO REGULU.
1. pants
Regulas (EK) Nr. 657/2007 pielikumu aizstāj ar šīs regulas pielikumu.
2. pants
Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2015. gada 19. martā

Labels: 12
19